La Llei 10/2001, de 13 de juliol, d'arxius i gestió de documents defineix el Registre d'arxius com el repertori de centres que integren el Sistema d'Arxius de Catalunya.
Aquest Sistema és el conjunt d'òrgans de l'Administració i d'arxius que, amb normes i procediments, garanteixen, d'acord amb els seus valors, la gestió, la conservació, la protecció, la difusió de la documentació de Catalunya, i l'accés a aquesta documentació.
L'objectiu de la inscripció al Registre d'Arxius de Catalunya és que els arxius que constitueixen el Sistema d'Arxius de Catalunya compleixin amb uns requisits mínims que assegurin un servei de qualitat a la ciutadania i a les Administracions, així com ser el màxim transparents en els serveis que ofereixen els mateixos arxius catalans.
L'elaboració del Registre d'arxius de Catalunya (RAC) per part del Departament de Cultura de la Generalitat de Catalunya suposa un pas definitiu cap a la consolidació del Sistema d'Arxius de Catalunya.
El Registre vol aportar un coneixement rigorós dels arxius que integren el sistema, i permet avançar en la planificació i implementació d'una política arxivística adequada.
El Registre d'Arxius de Catalunya té un una eina auxiliar que identifica els arxius potencials susceptibles d'entrar al Registre, aquesta eina és el Directori d'Arxius de Catalunya, accessible a través del cercador d'arxius de Catalunya.
Actualment, el Directori consta de 328 arxius identificats, entre els quals trobem arxius pertanyents a l'Administració Pública i a entitats privades.
Visita a l'Arxiu Municipal de Roses
Sala de consulta de l'Arxiu Comarcal del Ripollès
Els arxius que formen part del Sistema poden beneficiar-se d'un seguit d'avantatges, entre els quals hi ha: les polítiques de preservació promogudes des de la direcció del Sistema, els programes de suport tècnic, econòmic i formatiu, així com la possibilitat d'accedir a informació i assessorament especialitzat en matèria arxivística.
A més, els centres que integren el Sistema d'Arxius de Catalunya poden rebre en dipòsit documentació d'institucions públiques, diferent a la que li és pròpia.
El Registre d'Arxius de Catalunya és el repertori dels arxius integrants del Sistema d'Arxius de Catalunya (SAC).
Els requisits a l'hora d'inscriure's al Registre són els necessaris per formar part del SAC.
La finalitat última dels requisits és garantir que els arxius integrants reuneixin uns nivells homologats de qualitat i organització.
Els centres que integren el Sistema d'Arxius de Catalunya han de complir unes condicions bàsiques recollides a la mateixa Llei.
Han d'aplicar un sistema de gestió documental, han de disposar de personal suficient, d'unes instal·lacions adequades per a garantir la preservació dels fons i l'accés a la documentació custodiada i disposar d'un horari d'obertura al públic amb un mínim de 10 hores setmanals.
Posteriorment a l'aprovació de la Llei es va aprovar un Decret que regulava els requisits i les condicions que han de reunir els arxius pertanyents al SAC, així com el tràmit administratiu vinculat a la inscripció i exclusió del Registre d'Arxius de Catalunya.
Aquests requisits es distribueixen en diferents àmbits:
En relació al sistema de gestió de documents (SGD)
En relació a les instal·lacions
En relació a les condicions ambientals
En relació al funcionament de l'arxiu
En relació al personal de l'arxiu
En relació a l'accés als foncs i col·leccions documentals
Dipòsits del Districte Administratiu de la Generalitat de Catalunya
Visita a l'Arxiu Municipal de Salt
Descripció a l'Arxiu Comarcal del Pla de l'Estany
Visita d'alumnes de secundària a l'Arxiu Comarcal de la Conca de Barberà
Sala de Consulta de l'Arxiu Comarcal del Vallès Occidental - Arxiu Històric de Terrassa
Si sou una Administració Pública
Cal fer el tràmit a través del portal EACAT: aneu a Tràmits, en el Catàleg de tràmits del Departament i, concretament, al servei CLT – Sol·licitud d'Inscripció al Registre d'Arxius de Catalunya
Si sou una persona o organització privada
Cal fer el tràmit a través d'aquest enllaç.
Arxiu Diocesà i Capitular d'Urgell